hotchpotch/miracl-hf-unified huggingface dataset:
Markku Kyllönen
Markku ”Kynä” Kyllönen (s. 15. helmikuuta 1962 Pielisjärvi) on suomalainen entinen jääkiekkoilija ja nykyinen jääkiekkovalmentaja. Hän edusti urallaan muun muassa Joensuun Jokipoikia, Kärppiä, SaiPaa ja NHL-seura Winnipeg Jetsiä.
Markku Kyllönen aloitti SM-liigauransa SaiPassa, jossa pelasi kauden 1985–1986. SaiPa kuitenkin putosi SM-liigasta, ja hän siirtyi seuraavalle kaudelle pelaamaan Oulun Kärppiin. Kärpät voitti liigan runkosarjan ja pelasi finaalisarjassa Tapparaa vastaan, mutta hävisi sen. Kesällä Winnipeg Jets varasi Kyllösen NHL:ään kahdeksannella kierroksella. Hän jäi kuitenkin pelaamaan vielä kaudeksi Oulun Kärppiin ennen kuin siirtyi Winnipeg Jetsin paitaan kaudelle 1988–1989. Kyllösen vuosi Pohjois-Amerikassa sujui lähinnä AHL-joukkue Moncton Hawksin riveissä, jossa hän pelasi 60 ottelua tehoin 14+20. Hänen joukkuekavereihinsa kuuluivat muun muassa Hannu Järvenpää, Darren Boyko, Thomas Draper ja Luciano Borsato. Winnipegin paidassa Kyllönen pelasi yhdeksän ottelua, joissa syntyi kaksi syöttöpistettä. Hän palasi SM-liigan kaudeksi 1989–1990 liigaan nousseeseen kasvattajaseuransa Joensuun Jokipoikien riveihin, jossa pelasi aina vuoteen 1995 asti. Kyllönen pelasi viimeisen kautensa tanskalaisessa Odensen joukkueessa vuonna 2000. Sittemmin hän on toiminut pääasiassa juniorien valmentajana ja jääkiekkoleirien ohjaajana Jokipojissa. Kyllönen toimii Vaasan Sportin edustusmiehistön apuvalmentajana liigatasolla.
Koulutukseltaan Kyllönen on merkonomi.
Tämän runon haluaisin kuulla
Tämän runon haluaisin kuulla on Yle Radio 1:ssä lähetetty radio-ohjelma, jossa kuuntelijat voivat soittaa tai lähettää runotoiveitaan runonlausujille. Ensimmäinen toiveruno-ohjelma kuultiin 7. lokakuuta 1967. Ohjelman perusti toimittaja Mirjam Polkunen ja sitä ovat juontaneet Polkusen jälkeen Juha Virkkunen, Satu Koskimies, Pekka Milonoff, Tarleena Sammalkorpi, Eeva Luotonen, Pietari Kylmälä ja Kaisa Pulakka. Ohjelmassa lausuttuja runoja on myös julkaisu kolmena kokoelmakirjana ja äänitteinä.
Ohjelman 40-vuotisjuhlalähetys lähetettiin 10.11.2007. 50-vuotisjuhlalähetys oli 23.12.2017.
Media-alan koulutusrahasto Kouran vuosittaisen palkintojenjaon yhteydessä vuonna 2014 "Tämän runon haluaisin kuulla" -ohjelmasarjan tekijät Tarleena Sammalkorpi ja Sari Siekkinen palkittiin erikoispalkinnolla:
Ohjelma on klassikko, joka uudistuu teemalähetysten, loistavien tulkitsijoiden ja kuuntelijoiden ansiosta. Se on tuonut esiin mitä moninaisimman kuulijajoukon rakastamia tekstejä, kaivanut arkistoista kirjailijoiden itsensä lukemia harvinaisuuksia ja esitellyt uusia lausuntataiteilijoita. Toiverunojen myötä ohjelma on kasvattanut uusia lyriikan ystävien ikäluokkia jo vuodesta 1967 saakka. Tässä ohjelmassa ja tämän ohjelman äärellä herkistyvät niin runoilijat, kuuntelijat, lausujat kuin toimittajatkin.
Megiddon taistelu
Megiddon taistelu voi tarkoittaa:
Satu Koskimies
Satu Koskimies (vuosina 1973–1993 Marttila, s. 12. maaliskuuta 1941 Helsinki) on suomalainen kirjailija ja kirjallisuustoimittaja. Koskimies toimi kustannustoimittajana Kirjayhtymässä 1973–1993 ja on ollut radio-ohjelmien tekijänä vuosikymmeniä. Hän toimitti yhdessä Juha Virkkusen kanssa "Tämän runon haluaisin kuulla" -ohjelmaa 1976–2003 ja on toimittanut myös lukuisia ohjelmasarjoja lyriikasta, mm. "Kuuntele kirjailijaa" sekä "Loistava runo". Koskimiehen runoja on myös sävelletty.
Koskimies on kirjoittanut lukuisia kirjallisuusarvosteluja eri lehtiin, viimeksi mm. Kiiltomato.net-verkkojulkaisuun, tätä nykyä Helsingin Sanomiin. Lisäksi Koskimiehen ansioluettelossa on lukuisia lehtiartikkeleita, opetustöitä, esitelmiä ja artikkeleita eri teoksissa, suomennostöitä sekä jäsenyyksiä useiden kirjoituskilpailujen raadeissa.
Koskimies on koulutukseltaan filosofian maisteri Helsingin yliopistosta. Hän sai vuonna 2003 P. E. Svinhufvudin Muistosäätiön kirjallisuuspalkinnon.
Koskimies on kanteletaiteilija Ulla Katajavuoren ja viulisti Eero Koskimiehen tytär. Riina Katajavuori on hänen tyttärensä. Satu Koskimiehen velipuoli oli pianisti Pentti Koskimies ja eno ksylofonitaiteilija Eino Katajavuori.
Peter Parler
Peter Parler (; n. 1330 Schwäbisch Gmünd – 13. heinäkuuta 1399, Praha) oli saksalainen arkkitehti. Hänet tunnetaan parhaiten Pyhän Vituksen katedraalista ja Kaarlensillasta. Hän asui nykyisessä Tšekissä 1350-luvulta.
Kathy Baker
Katherine Whitton ”Kathy” Baker (s. 8. kesäkuuta 1950 Midland, Texas) on yhdysvaltalainen näyttelijä.
Baker valmistui Kalifornian yliopistosta Berkeleyssä. Hänet on palkittu kolmella Emmyllä (1993, 1995, 1996) ja yhdellä Golden Globella (1994).
Bakerilla oli merkittävä rooli televisiosarjassa "Rooman sheriffi". Hän on esiintynyt myös lukuisissa elokuvissa, joista tunnetuimpia ovat "Saksikäsi Edward" (1990), "Unohtumaton Gillian" (1996), "Oman elämänsä sankari" (1999), "Assassination Tango" (2002) ja "Kolmetoista ja risat" (2004), "Saving Mr. Banks" (2013).
Gameforge
Gameforge on saksalainen tietokonepelien julkaisija. Valikoimaan kuuluvat selaimella pelattavat verkkopelit, mobiilipelit ja ladattavat tietokonepelit. Erityisesti Gameforge on tunnettu korealaisten ja TERA ja taiwanilaisen Runes of Magic -MMORPG-pelien Euroopan julkaisijana.
Vuonna 2010 Gameforge osti enemmistön Frogster Interactive Pictures AG -yhtiöstä, jonka toiminnot muutettiin Gameforge-nimelle 2012.
Pepe Ahlqvist H.A.R.P. (albumi)
Pepe Ahlqvist H.A.R.P. on Pepe Ahlqvist H.A.R.P. -yhtyeen esikoisalbumi, joka julkaistiin vuonna 1989. Siitä on julkaistu uudelleenmasteroidut uusintapainokset vuosina 2002 ja 2008.
Albumi nousi Suomen virallisen listan sijalle 12, ja pysyi listalla yhteensä 22 viikkoa.
Pepe Ahlqvist &amp; The Sunset Boulevard (albumi)
Pepe Ahlqvist & the Sunset Boulevard on Pepe Ahlqvistin johtaman samannimisen yhtyeen ainoaksi jäänyt albumi. Sen julkaisi Fazer Records sekä LP:nä että CD:nä vuonna 1988.
Albumi nousi Suomen virallisen listan sijalle 17, ja se pysyi listalla yhteensä 12 viikkoa.
Ray Reardon
Ray Reardon, "MBE" (s. 8. lokakuuta 1932) on eläkkeellä oleva walesilainen biljardinpelaaja. Hän on Steve Davisin tapaan kuusinkertainen snookerin maailmanmestari. Jokaisen maailmanmestaruutensa Reardon voitti 1970-luvulla.
Ray Reardon aloitti ammattilaisuransa vuonna 1967 ja jo kaksi vuotta myöhemmin onnistui voittamaan ensimmäisen ammattilaisturnauksensa "Pot Blackin". Reardon jatkoi uraansa aina vuoteen 1992 saakka, ja hän on yksi Walesin menestyneimmistä pelaajista. Ennen ammattilaisuraansa lempinimellä "Dracula" tunnettu Reardon voitti kuusi kertaa Walesin amatöörien mestaruuden taistellen useasti finaalissa Cliff Wilsonin kanssa.
Reardon voitti kuusi kertaa maailmanmestaruuden, joka vuodesta 1977 lähtien on järjestetty Sheffieldin "Crucible"-teatterissa, jossa "Dracula" saavutti viimeisen mestaruutensa, jolloin hän pelasi finaalissa eteläafrikkalaista Perrie Mansia vastaan. Reardonista tuli historian ensimmäinen ykköspelaaja snookerin virallisella ranking-listalla, kun se otettiin käyttöön vuonna 1976. Uransa aikana Reardon taisteli useaan otteeseen John Spenceriä ja Alex Higginsiä vastaan, selviytyen otteluista yleensä voittajana. Reardon oli 1970-luvun paras pelaaja, mutta jatkoi aika ajoin hyviä otteita myös 1980-luvulla, vaikka Steve Davis tulikin ja otti komennon snooker-pöydillä. Vielä vuonna 1982 Reardon pääsi MM-finaaliin jopa 49-vuotiaana, mutta tuolloin Alex Higgins veti pidemmän korren. Vuonna 1988 Reardon vielä 56-vuotiaana saavutti upean voiton tällöin jo viisinkertaisesta maailmanmestarista Davisistä, kun hän voitti Davisin 5–0 "British Open" -turnauksen alkuvaiheilla. 1980-luvulla hän kaatoi toisenkin huippupelaajan Jimmy Whiten kaksi kertaa turnauksen finaalissa.Peliuransa jälkeen Reardon on toiminut mm. Ronnie O'Sullivanin mentorina. Erityisesti O'Sullivanin vuoden 2004 maailmanmestaruuden saavuttamiseksi Reardon ja O'Sullivan tekivät paljon yhteistyötä.
Maa (elokuva)
Maa (Земля, "Zemlja") on Oleksandr Dovženkon ohjaama neuvostoliittolainen mykkäelokuva, joka valmistui vuonna 1930. "Maa" kertoo Ukrainan maaseudun käännehetkestä, kun maataloutta aletaan kollektivisoida. Elokuva on Dovženkon Ukraina-trilogian viimeinen osa ja samalla ohjaajan viimeinen mykkäelokuva.
Vuonna 1979 kolmekymmentä suomalaista elokuva-arvostelijaa ja -asiantuntijaa äänestivät kaikkien aikojen sadasta merkittävimmästä elokuvasta, ja "Maa" oli mukana heistä kuudentoista listalla.
Elokuvassa vanhojen maanviljelijöiden lapset kyllästyvät maaseudulla vallitsevaan kurjuuteen ja päättävät ryhtyä kostotoimiin rikkaita maanomistajia vastaan. Kylään puhaltavat uudet tuulet, kun kylään ostetaan ensimmäinen traktori vanhojen maanviljelystapojen saadessa väistyä. Uudistukset eivät kuitenkaan ilahduta kaikkia ja seurauksena onkin epäluuloja ja ongelmia.
John Kundla
John Albert Kundla (3. heinäkuuta 1916 – 23. heinäkuuta 2017 Minneapolis) oli yhdysvaltalainen koripallovalmentaja.
Pennsylvaniassa syntynyt Kundla toimi Minneapolis Lakersin päävalmentajana vuosina 1948–1959. Hän voitti yhteensä 5 NBA:n mestaruutta ja ensimmäisenä valmentajana kolme peräkkäin vuosina 1952–1954. Hän valmensi myös yliopistokoripalloa; hän oli Minnesotan yliopiston koripallojoukkueen päävalmentajana vuosina 1959–1968.
Kundla kelpuutettiin vuonna 1995 maineikkaimmille koripalloilijoille ja koripallovalmentajille pyhitettyyn Basketball Hall of Fameen.
Megiddon taistelu (1918)
Megiddon taistelu käytiin ensimmäisessä maailmansodassa 19.–21. syyskuuta 1918. Brittikenraali Edmund Allenbyn johtamien liittoutuneiden voitto taistelussa oli merkittävä askel Palestiinan valloituksessa.
Allenbyn joukot tekivät suurhyökkäyksen Jisreelin tasangolle lännestä Carmelin harjanteen kautta. Liittoutuneet voittivat taistelussa turkkilais-saksalaiset joukot lähes täysin. Jo ennen taistelua britit olivat katkaisseet niiden huoltoreitin ja horjuttaneet niiden taistelumoraalia valehyökkäyksillä. Saarrostushyökkäys tuhosi Turkin 7. armeijan ja sai 8. armeijan vetäytymään itään ja 4. armeijan pohjoiseen kohti Damaskosta. Lokakuun alussa Damaskos, Beirut ja Aleppo vallattiin ja britit saivat 20 000 turkkilaista sotavankia. Kun Allenbystä tehtiin myöhemmin varakreivi, hän otti tästä taistelusta oman nimensä. Allenbystä tuli näin Megiddon ensimmäinen varakreivi Allenby.
Roy Campanella
Roy Campanella (19. marraskuuta 1921 – 26. kesäkuuta 1993) oli yhdysvaltalainen baseballpelaaja, joka tuli tunnetuksi ensisijaisesti siepparina. Hän syntyi Philadelphiassa, Pennsylvaniassa.
Campanellan isä oli italialaistaustainen ja äiti afroamerikkalainen. Hän aloitti uransa Negro Leaguessa, mutta pääsi vuonna 1948 Major League Baseballiin. Hänen joukkueenaan oli vuoteen 1958 Brooklyn Dodgers.
28. tammikuuta 1958 Campanella joutui auto-onnettomuuteen, joka johti hänen halvaantumiseensa. Hän sai kuntoutuksen tuloksena käsiensä käyttötaidon suurimmilta osin takaisin, mutta joutui lopettamaan peliuransa ja päätyi pysyvästi pyörätuoliin.
Campanella kelpuutettiin vuonna 1969 Baseball Hall of Fameen. Hän kuoli Kaliforniassa 71-vuotiaana.
Paul-Philippe de Chaumont
Paul-Philippe de Chaumont syntyi vanhaan aristokraattiseen perheeseen Pariisista länteen, Île-de-Francen ja Normandian rajalla sijaitsevan Vexinin alueella sijainneessa Chaumontin kreivikunnassa. Hänen isänsä oli keskushallinnossa työskennellyt valtioneuvos, joka kirjoitti useita teologisia tekstejä ja toimi myös kuninkaan kirjastonhoitajana.
Hän oli Ranskan akatemian jäsenen, kansleri Pierre Séguier'n sukulainen, ja äitinsä kautta hän oli sukua kolme kolmelle Habertille eli Philippelle, Germainille ja Henri-Louisille. Hänen seurasi isäänsä kuninkaan kirjastonhoitajana sekä toimi tämän tehtävän ohella myös kuninkaan lukijana. Ennen kuin hän oli julkaissut ainoatakaan teosta hänet valittiin Ranskan akatemian jäseneksi vuonna 1654. Hänestä tuli Daxin piispa vuonna 1671, mutta hän erosi kuitenkin tehtävästään vuonna 1684 omistautuen tutkimustyölleen. Hän saarnasi silti edelleen.
Paul-Philippe de Chaumont’n aikalainen akateemikko Jean Chapelain on kuvannut häntä: "Häneltä ei puuttunut älykkyyttä, hänellä oli kielenkäytön taitoa, ja hän saarnasi rohkeasti ja sujuvasti".
Vuonna 1685 hän johti puhetta Akatemian kokouksessa, joka päätti Antoine Furetièren erottamisesta akatemian jäsenyydestä. Hän julkaisi vuonna 1693 kaksiosaisen teoksen "Réflexions sur le christianisme enseigné dans l'Église catholique". Abbé Olivet’n mukaan tämän teoksen tyyli vastaa hyvin hänen laatuaan historioitsijana samoin kuin hänen toimintaansa myös piispana.
Fabio
Fabio Lanzoni (tunnetaan myös nimellä Fabio, s. 15. maaliskuuta 1959 Milano, Italia) on satojen 
rakkausromaanien kansissa 1980- ja 90-luvulla esiintynyt miesmalli.
Lanzoni aloitti mallina Italiassa, ja muutti sen jälkeen New Yorkiin. Hänestä tuli katalogimalli Fordin mallitoimistolle.
Hän esiintyi satojen rakkauskirjojen kansissa, joista ensimmäinen oli "Hearts Aflame" vuonna 1987.
Hän esiintyi Nintendo Entertainment System-konsolin pelin "" kannessa 1989.
Fabio on esiintynyt muun muassa televisiosarjoissa "Kauniit ja Rohkeat" ja "Late Night with Conan O'Brien" sekä "Huippumalli haussa". Hän näyttelee paavia vuonna 2017 ensi-iltansa saaneessa elokuvassa "Haihurrikaani".
Gryon
Gryon on kunta Sveitsin lounaisosassa Aiglen hallintoalueella Vaud’n kantonissa. Kunnassa on noin 1 400 asukasta.
Gryon sijaitsee Avançonjoen laakson pohjoisrinteellä ja viitisen kilometriä Bexistä koilliseen. Gryonin kylä sijaitsee noin 1 100 metrin korkeudessa. Les Diablerets -vuoret kohoavat Gryonin itäosassa lähes kolmen kilometrin korkeuteen. Kunnan korkein vuorenhuippu on Pointes de Châtillon (2 367 m mpy.).
Kesämatkailu Gryoniin alkoi 1800-luvun jälkipuoliskolla. Talvimatkailu alkoi 1900-luvun vaihteessa. Alpe des Chaux’n matkailualuetta on kehitetty 1960-luvulta alkaen; ensimmäinen hiihtohissi avattiin vuonna 1968.
Gryon on Transports publics du Chablais -yhtiön (TPC) Bex–Villars-sur-Ollon-radan varrella.
Suomalainen laulaja Juha Vainio asui viimeiset vuotensa Gryonissa ja menehtyi siellä vuonna 1990 sydänkohtaukseen.
Vuokra
Vuokra on sopimuksella perustettu käyttöoikeus toiselle kuuluvaan esineeseen, rakennukseen tai sen osaan tai kiinteistöön vastiketta eli korvausta vastaan. Jos tästä käyttöoikeudesta ei makseta vastiketta, kyse on lainasta. Sopimusta, jolla esineen omistaja tai haltija luovuttaa toiselle oikeuden käyttää esinettä, kutsutaan vuokrasopimukseksi. Sopimus on kaksipuolisesti velvoittava, koska vuokranantaja luovuttaa käyttöoikeuden ja vuokralainen maksaa korvauksen saamastaan oikeudesta.
"Vuokra" tarkoittaa myös vuokralaisen maksamaa vastiketta eli vuokramaksua.
Vuokrasopimus voi olla voimassa toistaiseksi tai määrätyn ajan, jollei toisin ole säädetty. Käytännölliseltä merkitykseltään tärkeimpiä vuokrasopimuksia ovat huoneenvuokrasopimukset, joilla asunnon omistaja vuokraa asunnon toiselle henkilölle vuokramaksua vastaan.
Paljaskuonovompatti
Paljaskuonovompatti ("Vombatus ursinus") on yksi maailman kolmesta vompattilajista. Se on "Vombatus"-suvun ainoa laji ja uhanalaisuusluokitukseltaan elinvoimainen.
Paljaskuonovompatti on noin 90-115 cm pitkä ja painaa 20-40 kg. Yksittäiset urokset voivat olla jopa 50 kilon painoisia. Koiraat ovat naaraita suurempia. Tasmaniassa elävät yksilöt ovat jonkin verran mantereella eläviä pienempiä, noin 80 cm pitkiä ja 20 kg painavia. Ruumis on vahva ja sopii hyvin kaivamiseen.
Paljaskuonovompatin turkki on karkea ja sen väri vaihtelee yksilöittäin kellertävästä ruskeasta harmaaseen ja jopa lähes mustaan. Korvat ovat pienet ja kolmion muotoiset.
Paljaskuonovompatti on laajimmalle levinnyt vompattilaji. Ne elävät Kaakkois- ja Itä-Australian rannikon ja Tasmanian metsissä, pensaikoissa ja myös vuoristoiemmillakin alueilla. Se elää sukulaislajiaan karvakuonovompattia hieman viileämmillä ja kosteammilla alueilla.
Paljaskuonovompatti on kasvinsyöjä. Se syö pääosin tuoretta ruohoa ja heinäkasveja. Kuivan kauden aikana se saattaa syödä myös ruohokasvien juuria. Sillä on tehokas ruoansulatusjärjestelmä ja sen tarvitsee syödä kokoonsa nähden varsin vähän. Se on muiden vompattien tavoin yöeläin.
Paljaskuonovompatit kaivavat laajoja tunneliverkostoja, joissa ne viettävät suuren osan ajastaan.
Urosvompatti merkkaa reviiriään ulosteilla, jotka se yllättävän taitavasti jättää kivien ja kantojen päälle. Naarasvompatti ulostaa tiettyihin paikkoihin (kuin vessa ikään), läjässä voi olla monta sataa papanaa.
Vompatit ovat koirille vaarallisia, koska oppimaton koira helposti seuraa vompattia luolaan. Muutaman kuukauden päästä vompatti siivoaa koiran luut luolastaan. Vompatti asustaa useampaa luolaa.
Veli-Pekka Oinonen
Veli-Pekka ”Puka” Oinonen (s. 19. elokuuta 1959) on suomalainen muusikko. Hän on ollut kitaristina muun muassa yhtyeissä Nights of Iguana ja Pelle Miljoona & Rockers. Lapinlahden Linnut -yhtyeessä hän oli vuosina 1989–1996 sekä jälleen vuodesta 2006 eteenpäin. Oinonen oli mukana Lapinlahden Lintujen sketsisarjoissa "Kuudesti laukeava", "Lapinlahden Linnut -Show", "Lapinlahden Linnut!" ja "Muuttuuko ihminen". Oinonen soittaa kitaran lisäksi myös muun muassa sahaa ja vetopasuunaa.
Veli-Pekka Oinonen on tehnyt joitakin sävellyksiä Lapinlahden Linnuille.
Hannu Lemola
Hannu ”Hande” Lemola (s. 1952) on suomalainen muusikko, joka on toiminut muun muassa Lapinlahden Lintujen rumpalina 1986–1997 sekä jälleen vuodesta 2006 alkaen. Lemola oli mukana myös kaikissa kuudessa yhtyeen tekemissä sketsisarjoissa.
Lemola on soittanut myös muun muassa yhtyeissä Sleepy Sleepers, Pedro's Heavy Gentlemen, Albert Järvisen kokoonpanoissa sekä Harri Marstion taustayhtyeessä.
Hannu asuu nykyään Lohjan Ojamolla.
Hannu Lemola on tehnyt hyvin pitkän uran Omnian nuorten työpajojen Audiopajan ohjaajana ja oppisopimuksen työpaikkaohjajana. Hänen myötään työpajatoiminta on saanut vakuuttavaa taustaa ja ammatillisuuden tunnustamista.
Timely Comics
Timely Comics oli Yhdysvalloissa toiminut sarjakuvakustantamo, josta tuli myöhemmin suosikkikustantaja Marvel Comics. Timely julkaisi sota-aikana supersankarisarjakuvia, mutta toisen maailmansodan jälkeen supersankarit eivät olleet enää suosiossa ja yhtiö alkoikin julkaisemaan mm. eläinsarjakuvia ja kauhusarjakuvia. Vuonna 1961 yhtiön nimi muuttui Atlas Comicsiksi.
Rachel Shelley
Rachel Shelley (s. 25. elokuuta 1969 Swindon, Iso-Britannia) on brittiläinen näyttelijä.
Rachel Shelley valmistui Sheffieldin yliopistosta, jossa hän opiskeli englantia ja draamaa. Hän sai ensimmäisen elokuvaroolinsa elokuvasta "Royce – pelkkää terästä" vuonna 1994. Sittemmin hänet on nähty mm. elokuvissa "Vangitut unelmat" ja "Lagaan – olipa kerran Intiassa" (2001). Hän on vieraillut mm. televisiosarjoissa "Paritellen" ja "Aavekuiskaaja". Shelley esitti Helena Peabodya lesbojen elämää kuvaavassa televisiosarja "L-koodissa" vuosina 2005–2009. Shelley on esiintynyt myös teatterissa.
Todellisuudessa Shelley identifioituu heteroksi. Shelleyn elämänkumppani on ohjaaja Matthew Parkhill. Pariskunnalla on 8. syyskuuta 2009 syntynyt tytär. Shelley asuu Lontoossa.
Louis Cousin
Louis Cousin (21. elokuuta 1627 Pariisi – 26. helmikuuta 1707 Pariisi) oli ranskalainen historioitsija, kääntäjä, asianajaja, kuninkaallinen sensori sekä Ranskan rahapajan pääjohtaja. Hän oli myös Ranskan akatemian jäsen.
Perhe oli suunnitellut Luis Cousinille kirkollista uraa, ja hän aloittikin teologian opiskelun ja sai alimman bachelierin tutkinnon suoritetuksi. Kun perheen olosuhteissa tapahtui muutoksia, hän päätyi opiskelemaan lakia. Valmistuttuaan hän toimi useita vuosia asianajajan ammatissa. Sittemmin hän siirtyi Ranskan kuninkaallisen rahapajan pääjohtajaksi ja kuninkaalliseksi sensoriksi.
Virkojensa hoitamisen sallimina vapaa-aikoina hän keskittyi kreikkalaisen antiikin historioitsijoiden teosten kääntämiseen. Jopa suuri Voltaire on osoittanut kiitosta hänen suorittamilleen Eusebio Kesarealaisen ja Bysantin historiankirjoittajien teosten korkeatasoisesta ja avoimesta kääntämisestä
Vuosina 1687–1701 Cousin oli päätoimittajana Jounal des sçavans -lehdessä. Vaikka Cousin sai arvostusta jälkipolvilta, jo omana aikanaan hänen saavutuksensa riittivät valintaan Ranskan akatemian jäseneksi vuonna 1697. Cousin oli testamentannut merkittävän kirjastonsa Saint-Victorin luostarille, jolle hän jätti myös huomattavat varat kirjaston jatkuvan laajentamisen takaamiseksi. Lisaksi hän perusti kuusi merkittävää apurahaa Pariisin yliopistossa opiskeleville nuorille.
Ashutosh Gowariker
Ashutosh Gowariker (s. 15. helmikuuta 1964 Mumbai, Maharashtra) on intialainen elokuvaohjaaja, -tuottaja, -käsikirjoittaja ja näyttelijä.
Gowariker aloitti uransa näyttelemällä; jo vuonna 1984 hänet nähtiin Ketan Mehtan elokuvassa "Holi". Debyyttiohjauksensa "Pehla Nasha" hän teki vuonna 1993.
Kansainväliseen maineeseen Gowariker nousi ohjauksellaan "Lagaan – olipa kerran Intiassa" (2001), joka oli Oscar-ehdokkaana. Myöhemmin ilmestyi kriitikoiden ylistämä "Swades" (2004).
Rakastan sinua, elämä (albumi)
20 suosikkia – Rakastan sinua, elämä on vuonna 2000 julkaistu Kauko Käyhkön kokoelmalevy.
Punasilmätimali
Punasilmätimali ("Turdoides hartlaubii") on pensastimalien sukuun kuuluva varpuslintu. Barbosa du Bocage nimesi lajin Gustav Hartlaubin kunniaksi.
Sen höyhenpuku on yläpuolelta tummanharmaa tai musta, alapuoli likaisenvaalea tummin täplin, yläperä on valkoinen ja naama hyvin tumma.
Laji elää päiväntasaajan eteläpuolisessa Afrikassa noin 1,7 miljoonan neliökilometrin alueella ja sen kanta on elinvoimainen.
Avoimet pensaikkomaat ja savanni.
Bamboleo
Bamboleo on vuonna 1997 julkaistu "20 suosikkia" -sarjaan kuuluva Finlandersin kokoelmalevy.
Ernst Barlach
Ernst Barlach (2. tammikuuta 1870, Wedel – 24. lokakuuta 1938, Rostock) oli saksalainen kuvanveistäjä ja näytelmäkirjailija.
Tuleva taiteilija syntyi Johanna Luise Barlachin ja Georg Barlachin neljästä pojasta vanhimmaksi. Parille syntyi vielä Hans (1871) sekä kaksoset Nikolaus ja Joseph (1872). Isä kuoli vuonna 1884.
Barlach opiskeli Hampurissa, Dresdenissä ja ulkomailla Pariisissa. Hänen ensimmäinen oma näyttelynsä pidettiin Berliinissä vuonna 1904. Hänen kokemuksensa ensimmäisestä maailmansodasta vaikuttivat syvästi hänen myöhempiin töihinsä. Hänen maineensa alkoi kuitenkin vähitellen kasvaa, eikä pelkästään kuvataiteilijana, vaan myös kirjailijana: hänelle myönnettiin vuonna 1924 Kleist-palkinto.
Barlachin ekspressioniset työt leimattiin Natsi-Saksan aikana rappiotaiteeksi, ja taiteilija itse menehtyi sydänkohtaukseen jo ennen toisen maailmansodan alkua.
Kimalaistokko
Kimalaistokko ("Brachygobius xanthozonus" ent. "Hypogymnogobius xanthozona") on murtovedessä viihtyvä pieni kala.
Kimalaistokko on mustan ja keltaisen poikkiraitainen, alle neljä senttä pitkä vartaloltaan puikkomainen kala. Koiraan keltaiset raidat ovat kirkkaammat kuin naaraan.
Kimalaistokkoa tavataan Aasiassa: Jaavalla, Sumatralla ja Borneolla.
Akvaariossa kimalaistokkoja pidetään murtovedessä pienenä parvena. Se on luonnossa harvinainen, mutta lisääntyy myös vankeudessa. Koiras hoitaa mätiä.
Kimalaistokot syövät lihapitoista ruokaa.
Hans Feibusch
Hans Nathan Feibusch (15. elokuuta 1898, Frankfurt – 18. heinäkuuta 1998, Lontoo) oli saksalaissyntyinen taidemaalari, joka asui vuodesta 1933 vakituisesti Britanniassa.
Feibusch opiskeli Universität der Künste Berlinissä Karl Hoferin johdolla ja Pariisissa Andre L'Hoten johdolla.
Feibusch tuli tunnetuksi muun muassa kirkkoihin tekemistään seinämaalauksista, mutta hän maalasi myös muun muassa muotokuvia, joita on National Portrait galleryn kokoelmissa Lontoossa.
Feibusch oli yksi niistä, joiden töitä oli esillä 1937 natsien rappiotaiteen näyttelyssä. Hän kuului näyttelyssä siihen vähemmistöön, jonka työt olivat melko konservatiivisia. Ne olivat mukana luultavasti hänen juutalaistaustansa vuoksi. Maalaukset kuvasivat enkeleitä.
Ei koskaan selvin päin
Ei koskaan selvin päin on vuonna 1996 julkaistu "20 suosikkia" -sarjaan kuuluva Finntrion kokoelmalevy.
Claude Lorrain
Claude Lorrain, syntyjään "Claude Gellée", (n. 1600 Chamagny – 23. marraskuuta 1682 Rooma) oli ranskalainen barokin ajan taidemaalari. Hän tuli tunnetuksi etenkin maisemamaalauksistaan.
Lorrain oli yksi vanhempiensa viidestä lapsesta. Jäätyään orvoksi 12-vuotiaana hän lähti Freiburgiin asumaan vanhemman veljensä Jean Gelléen kanssa.
Lorrain opiskeli ja työskenteli Italiassa, jossa hän myös kuoli noin 82-vuotiaana.
Angry Beavers
Angry Beavers () on yhdysvaltalainen Annie-palkittu piirrossarja, jonka loi Mitch Schauer. Sarjasta tuotettiin yhteensä 63 jaksoa, jotka esitettiin vuosien 1997–2001 välisenä aikana. Siinä seikkailivat majavaveljekset Daggett ja Norbert Beaver, jotka muuttivat pois kotoa.
Norbert ja Daggett ovat hauskaa pitäviä majavia, jotka muuttavat pois kotoa, kun heidän vanhemmat saavat uuden pesueen. Veljekset etsivät itselleen oman kodin, jossa he voivat tehdä mitä haluavat. Pian Norbert ja Daggett huomaavat, ettei yksin asuminen ole yhtä juhlaa, ja heidän huonot piirteensä tulevat esille.
Agnolo Bronzino
Agnolo di Comiso ”Bronzino” (17. marraskuuta 1503 – 23. marraskuuta 1572) oli italialainen manieristitaiteilija. Bronzino tuli tunnetuksi muun muassa muotokuvillaan, ja osassa hänen teoksistaan kuvataan uskonnollisia tai mytologisia aiheita.
Bronzino syntyi Firenzessä ja opiskeli Raffaellino del Garbon sekä Pontormon johdolla. Hän itse opetti myöhemmin muiden muassa Alessandro Alloria.
Cosimo I de’ Medicin palveluksessa työskennellyt Bronzino oli myös Pontormon työtoveri.
Bronzinon tärkeimpiä teoksia ovat Ugolino Martellin muotokuva, "Eleonora di Toledo poikansa kanssa" sekä "Venuksen riemuvoitto", jonka voidaan tulkita olevan myös mielihyvän allegoria.
Juha Jokiharju
Juha Jokiharju (s. 17. elokuuta 1968 Tampere) on suomalainen entinen jääkiekkoilija. Jokiharju pelasi laitahyökkääjänä.
Jokiharju on Ilveksen kasvatti vaikka ei koskaan SM-liigassa tamperelaisseuraa edustanut. Hän teki Ilveksen A-junioreissa kaudella 1986–1987 komeat tehot: 36 ottelua 21+42=63 pistettä ja pääsi edustamaan Suomea alle 20-vuotiaiden EM-kisoissa. Kaudella 1987–1988 Jokiharju pelasi I-divisioonaa Lahden Kiekko-Reippaan riveissä piste per ottelu tahdilla sekä alle 20-vuotiaiden MM-kisoissa. Seuraavalle kaudelle hän siirtyi pelaamaan SM-liigaa Lappeenrantaan SaiPan riveihin, jossa niin ikään syntyi piste per ottelu: 44 ottelua 19+25. Hänellä on edelleen SaiPan tulokkaiden seuraennätykset tehtyjen pisteiden sekä syöttöjen osalta.
Jokiharju siirtyi kauden jälkeen KalPaan, jossa viihtyi seuraavat kolme kautta. Kauden 1990–1991 jälkeen Jokiharjun kaulaan ripustettiin hopeamitali.
Kaudeksi 1992–1993 hän siirtyi pelaamaan hallitsevan Suomen mestarin Jokereiden riveihin. Jokiharju oli yksi NHL:ään siirtyneen Teemu Selänteen paikkaajiksi palkatuista hyökkääjistä. Jokereissa hän voitti mestaruuden kaudella 1993–1994 pelatessaan ykkösketjussa yhdessä Otakar Janeckýn ja Petri Variksen kanssa. Kaudella 1994–1995 tuli hopeaa ja Euroopan cupin voitto.
Kolmen Jokereissa vietetyn kauden jälkeen Jokiharju siirtyi Ruotsin Elitserieniin AIK:n riveihin kaudella 1995–1996. Kahden Ruotsissa vietetyn vuoden jälkeen hän tuli takaisin Suomeen pelaamaan, joukkue oli tällä kertaa Oulun Kärpät.
Juha Jokiharju pelasi vielä uransa loppupuolella Norjassa ja Ranskassa, jossa voitti maalikuninkuuden kaudella 1999–2000. Viimeisen kautensa hän pelasi Ranskassa HC Briançonin joukkueessa 2003–2004.
Taarbæk
Taarbæk on Juutinrauman rannalla sijaitseva tanskalainen kylä. Se on osa Region Hovedstadenin hallinnolliseen alueeseen kuuluvaa Lyngby-Taarbækin kuntaa. Kylässä toimii Tanskan vanhimpiin kuuluva jalkapalloseura Taarbæk Idrætsforening. Sen perusti Alexander Olsen jo 23. elokuuta 1908.
Taarbæk on maailman suurimman konttialuksen, M/S Emma Mærskin kotisatama.
Hard Time
Hard Time on Pepe Ahlqvist H.A.R.P. -yhtyeen kolmas albumi. Se julkaistiin sekä LP- että CD-formaatissa vuonna 1991.
Albumi nousi Suomen virallisen listan kymmenennelle sijalle, ja se pysyi listalla yhteensä yhdeksän viikkoa.
Yöllisen koiran merkillinen tapaus
Yöllisen koiran merkillinen tapaus () on Mark Haddonin vuonna 2003 kirjoittama romaani, jonka on suomentanut Terhi Leskinen.
Kirjan päähenkilönä ja kertojana 15-vuotias Christopher, joka kuvaa itseään "matemaatikoksi jolla on käytösongelmia". Kirjan takakannessa sanotaan, että Christopherilla on Aspergerin oireyhtymä, mutta Haddon ilmoitti heinäkuussa 2009 blogissaan, että on tutustunut vain pintapuolisesti Aspergerin oireyhtymään eikä kirjan päähenkilöllä ole todellisen elämän esikuvia. Haddon toteaa myös, että kirjassa ei mainita Aspergerin oireyhtymää tai autismia sekä kertoo katuvansa, että näitä termejä on käytetty kirjan markkinoinnissa.
Kirjasta on tehty myös näytelmäsovituksia. Näytelmää on esitetty mm. Lontoossa ja Tampereella Tampereen työväen teatterissa.
Honey Hush!
Honey Hush! on Pepe Ahlqvist H.A.R.P. -yhtyeen neljäs albumi. Se julkaistiin sekä LP- että CD-formaatissa vuonna 1992.
Albumi nousi Suomen virallisen listan sijalle 20, ja pysyi listalla yhteensä kolme viikkoa.
Cerro Chirripó
Cerro Chirripó on Costa Rican korkein vuori. Sen korkeus on 3 820 metriä ja se sijaitsee Chirripón kansallispuistossa. Vuori on ekologisesti merkittävä ja sen rinteillä kasvaa runsaasti endeemisiä lajeja.
Vuori kohoaa selvästi ympäristöään korkeammalle ja sen topografinen korkeus on 3 727 m. Vuori on maailman 38. korkein huippu topografisen korkeuden perusteella mitattuna.
Bernard-Henri Lévy
Bernard-Henri Lévy (usein BHL, alk. Bernard Levy, s. 5. marraskuuta 1948 Beni-Saf, Ranskan Algeria) on kirjailija, elokuvaohjaaja ja toimittaja, joka tunnetaan kansainvälisesti. Hän oli vuonna 1976 uuden filosofian kärkihahmoja. Hänen varakas isänsä oli puutavarayhtiön perustaja.
Lévy opiskeli eliittiyliopisto École Normale Supérieuressa, jossa hänen opettajinaan olivat muun muassa Jacques Derrida ja Louis Althusser. Hän suoritti loppututkinnon filosofiassa. Uransa alussa hän työskenteli sotakirjeenvaihtajana Combatissa, jonka Albert Camus oli perustanut, kun natsit valtasivat Ranskan. 1971 hän oli Intiassa ja Bangladeshissa, missä hän seurasi Pakistanin kanssa käytyä sotaa. Se oli hänen 1973 ilmestyneen ensimmäisen kirjansa "Bangla-Desh, Nationalisme dans la révolution" aihe. Palattuaan Pariisiin hän oli perustamassa 'uusien filosofien' koulukuntaa. Uusi filosofia suhtautui kriittisesti marxismiin ja sosialismiin kauan ennen Neuvostoliiton hajoamista.
1977 hän esiintyi ensi kerran julkisesti uuden filosofian edustajana yhdessä André Glucksmannin kanssa. Samana vuonna ilmestyi hänen teoksensa "La barbarie à visage humain", jossa hän sanoi että marxismi oli pohjimmiltaan epämoraalista. 1981 ilmestyi "L'Idéologie française", jota pidetään hänen pääteoksenaan.
Pierre Bourdieu on pitänyt häntä malliesimerkkinä konservatiiveja hännystelevästä pseudofilosofista.
Hän on naimisissa Arielle Dombaslen kanssa. Hänen tyttärensä Justine Lévy hänen ensimmäisestä avioliitostaan on menestyskirjailija. Hänellä on myös poika Antonin-Balthazar Lévy toisesta avioliitosta. Kun hänen isänsä kuoli 1995, hän peri tämän yrityksen ja toimi sen johdossa kunnes myi sen 1997 François Pinault'lle 750 miljoonasta frangista.
Isotsyymit
Isotsyymit eli isoentsyymit ovat entsyymejä, jotka katalysoivat samaa kemiallista reaktiota, mutta joilla on erilainen rakenne. Yleensä isoentsyymit toimivat eri elimistön osissa ja lisäksi ne eroavat toisistaan siten, että niillä on omat K- ja V-arvonsa. Esimerkkinä isoentsyymeistä on heksokinaasi ja glukokinaasi, jotka katalysoivat glukoosin muuttumista glykolyysissä glukoosi-6-fosfaatiksi. Heksokinaasi toimii lähes kaikissa kudoksissa, mutta glukokinaasi toimii lähinnä maksassa ja haiman beetasoluissa.
Telefassa
Telefassa () oli kreikkalaisessa mytologiassa Foinikian kuningatar Tyroksen kaupungissa ja Agenorin puoliso. He saivat lapset Europe, Kadmos, Foiniks ja Kiliks. Välillä heidän lapsekseen luetellaan myös Thasos.
Hyginus kertoo Agenorin puolison nimen olleen Argiope.
Microsoft Theater
Microsoft Theater (aiemmin Nokia Theatre L.A. Live) on lokakuussa 2007 avattu konserttiareena Los Angelesin keskustassa. 7 100-paikkainen esiintymisareena on osa vuosina 2007−2009 valmistunutta L.A. Live -vapaa-ajanvietto- ja hotellikeskusta.
Parin ensimmäisen kuukauden aikana areenalla esiintyivät muun muassa Eagles, Dixie Chicks, Neil Young, Sugarland, Queens of the Stone Age, Anita Baker, Mary J. Blige, So You Think You Can Dance? Tour, John Fogerty ja La Quinta Estacion. Areenalla on järjestetty American Music Awards 2007 -tilaisuus ja se on havitellut Oscar-, Emmy- ja Grammy-gaalojen isännyyttä. Areenaa on käytetty myös "American Idol" -kilpailun finaaleissa seitsemännestä tuotantokaudesta alkaen.
Nokian nimeä kantavia teattereita on ollut Los Angelesin lisäksi myös New Yorkissa ja Dallasissa. Esiintymisareenat ja konsertit ovat osa Nokian musiikkisoitinten myyntistrategiaa, yhtiö uskoo soitinmyynnin lisääntyvän konserttien tukemana.
Konserttisalin nimeksi muutettiin Microsoft Theater kesäkuussa 2015.
Tiedonjulkistamisen valtionpalkinto
Tiedonjulkistamisen valtionpalkinto on Suomen opetusministeriön vuodesta 1968 lähtien yksittäiselle henkilölle tai ryhmälle myöntämä palkinto ansioista tiedonjulkistamisessa.
Vuosina 1968–1972 palkinnon saajat valitsi tietokirjallisuuden palkintolautakunta. Nykyisin esityksen palkinnon saajista tekee tiedonjulkistamisen neuvottelukunta. Palkinto annetaan ensisijaisesti edellisen vuoden aikana julkaistuista kirjoista, radio- ja TV-esityksistä, sanoma- ja aikakauslehdistä tai muista tietotuotteista. Saajien lukumäärä ja palkinnon suuruus päätetään vuosittain. Tiedonjulkistamisen alalla erityisen ansioituneelle henkilölle voidaan myöntää elämäntyöpalkinto.
Vuonna 2017 elämäntyöpalkinnon suuruus oli 20 000 euroa ja muiden palkintojen 15 000 euroa.
Kunniamaininnan sai TV-sarja Sodan ja rauhan miehet.
Erityismaininnan sai Kalervo Palsa.
Muut palkitut olivat:
Tiedonjulkistamisen erityispalkinto myönnettiin Hannu Reimelle.
Muut palkitut olivat:
Elämäntyöpalkinnon saivat Kaari Utrio ja Max Jakobson. Muut palkitut olivat:
Elämäntyöpalkinto myönnettiin Hannu Taanilalle. Muut palkitut olivat:
Elämäntyöpalkinto myönnettiin Eino Heikkiselle. Muut palkitut olivat:
Elämäntyöpalkinto myönnettiin Kari Uusikylälle. Muut palkitut olivat:
Elämäntyöpalkinto myönnettiin toimittaja, ohjaaja Lisa Hovinheimolle. Muut palkitut olivat:
Elämäntyöpalkinnon saivat: professori Peter von Bagh ja professori emeritus Matti Klinge. Muut palkitut olivat:
Elämäntyöpalkinto myönnettiin Juha Nurmiselle. Muut palkitut olivat:
Elämäntyöpalkinto myönnettiin akateemikko Olli Lehdolle. Muut palkitut olivat:
Elämäntyöpalkinto myönnettiin arkkitehti Panu Kailalle. Muut palkitut olivat:
Elämäntyöpalkinnon saivat Teuvo Peltoniemi sosiaali- ja terveysalan viestinnässä tehdystä työstä ja Lea Pulkkinen psykologian tutkimuksen ja siihen perustuvan tiedonjulkistamisen alueella tehdystä työstä. Muut palkitut ovat:
Lähteet
Elämäntyöpalkinnon saivat valokuvaaja Hannu Hautala luonnonvalokuvauksen alalla tehdystä merkittävästä tiedonjulkistamistyöstä kuvaajana, kirjailijana ja opettajana sekä professori Markku Kuisma tiedonjulkistamistyöstä taloushistorian tutkimuksen alalla.
Elämäntyöpalkinnot saivat professori ja psykiatrian erikoislääkäri Matti O. Huttunen "mielenterveystyön ja psykiatrian alalla tehdystä tiedonjulkistamistyöstä" sekä kirjailija-taiteilija Mauri Kunnas "lastenkirjoilla tehdystä tiedonjulkistamistyöstä". Lisäksi palkittiin:
Elämäntyöpalkinnon sai professori Heikki Ylikangas. Lisäksi palkittiin:
Elämäntyöpalkinnon saivat kulttuurintutkija Markku Nieminen kustantaja Kimmo Pietiläinen. Lisäksi palkittiin:
Elämäntyöpalkinnon sai FM, teatteriohjaaja ja Radioateljeen perustaja Harri Huhtamäki. Lisäksi palkittiin:
Elämäntyöpalkinnon saivat lastenpsykiatri, asiantuntijalääkäri Raisa Cacciatore ja taidekasvattaja Marjatta Levanto. Lisäksi palkittiin:
Some Girls
Some Girls on brittiläisen rockyhtyeen The Rolling Stonesin vuonna 1978 julkaistu albumi. Albumi sisältää vaikutteita erityisesti tuolloin suuressa suosiossa olleesta punkista.
Singlenä julkaistu disco-vaikutteinen kappale ”Miss You” oli suuri hitti erityisesti Yhdysvalloissa, jossa se nousi listaykköseksi. Sen siivittämänä "Some Girls" -albumista tuli Yhdysvalloissa Rolling Stonesin myydyin albumi.
Albumin kannen suunnitteli Peter Corriston.A-puoli
B-puoli
Borneoli
Borneoli on bisyklinen terpeeni, missä yksi hiili kytkee toisiinsa hiilet kuusihiilisen renkaan vastakkaisilta puolilta. Borneolissa hydroksyyliryhmä osoittaa alaspäin suhteessa renkaan tasoon. Sen diastereomeerissa, isoborneolissa, hydroksyyli osoittaa poispäin renkaan tasossa. Borneoli ja isoborneoli ovat molemmat kiinteitä, voimakkaan hajuisia aineita, mutta niiden ominaisuudet ovat erilaiset: hajut ovat erilaisia ja borneoli on korkeintaan haitallista, mutta isoborneoli erittäin myrkyllistä. Borneolia esiintyy luonnossa, mutta isoborneolia ei.
Borneolin kemiallinen kaava on CHO, moolimassa 154.25 g/mol ja CAS-numero 507-70-0. Borneolia ja isoborneolia voidaan valmistaa kun kamferia CHO pelkistetään vedyllä.
Yhdistettä esiintyy myös kukkien tuoksuissa ja semiokemikaalina eliöiden viestinnässä.
Luettelo NHL:ssä pelanneista suomalaisista
Tämä on luettelo vähintään yhden ottelun NHL:ssä pelanneista suomalaisista.
Toistaiseksi seitsemän suomalaista NHL-pelaajaa on toiminut joskus jonkin joukkueen kapteenina:
Wärtsilä-Sulzer RTA96-C
Wärtsilä-Sulzer RTA96-C on turboahdettu kaksitahtidieselmoottori ja se on suurin rakennettu polttomoottori maailmassa. Japan Diesel United, Ltd valmisti Aioin tehtailla ensimmäiset Wärtsilä-Sulzer RTA96-C moottorit. Moottori on suunniteltu
konttialuksiin, joissa käytetään polttoaineena raskasta polttoöljyä sen halpuuden vuoksi. Konttialus M/S Emma Mærskiin on asennettu moottorisarjan suurin 14-sylinterinen moottori.
Common Rail -teknologian avulla on saatu entistä suurempi teho pienemmillä moottorin kierrosnopeuksilla, alhaisempi polttoaineen kulutus ja pienemmät tehohäviöt.
Moottorissa on ristikappaleet. Yksi syy käyttää tätä ratkaisua on erottaa kampikoneiston voitelu sylinterissä syntyvistä palamisjätteistä. Voiteluöljy pysyy puhtaana palamistuotteista.
Sylinterin yläosan voitelu tapahtuu erityisten injektoreiden avulla. Ristikappaleen ansiosta männästä ei kohdistu sylinteriin sivuttaisvoimaa.
5720 kW per sylinteri, alkaen 6-sylinterisen 34 320 kW (46 680 hv):sta 14-sylinterisen 80 MW (109 000 hv):iin
Moottorin ominaiskulutus on alhaisin polttomoottoreista. Pienin ominaiskulutus formula_1 muunnettuna mekaaniseksi energiaksi polttoaineen massayksikköä kohden on formula_2. Kun polttoaineen alempi palamislämpö on formula_3, saadaan akselihyötysuhteeksi formula_4.
Alfred Sisley
Alfred Sisley (30. lokakuuta 1839 Pariisi – 29. tammikuuta 1899 Moret-sur-Loing, Seine-et-Marne) oli impressionistinen taidemaalari. Hänellä oli brittiläiset vanhemmat, mutta hän vietti valtaosan elämästään ja urastaan Ranskassa.
Black (videopeli)
Black on Criterion Gamesin kehittämä ja Electronic Artsin vuonna 2006 julkaisema ensimmäisen persoonan ammuntapeli. Peli on julkaistu PlayStation 2:lle ja Xboxille. "Black" kertoo erikoisjoukon jäsenestä, jonka tehtävänä on tuhota terroristiliike ”seventh wave”.
Pelin tasojen pituus vaihtelee. Ensimmäinen taso on noin puolen tunnin mittainen, kun taas viimeiseen tasoon voi kulua jopa kolme tuntia. Koko läpipeluuseen menee yli 17 tuntia riippuen vaikeustasosta.
Kaikkiin tasoihin on piilotettu toissijaisia kohteita (), jotka pitää kerätä tai tuhota. Löydettävissä on tuhottavia kassakaapeja sekä kerättäviä vihkosia ja karttoja, jotka auttavat pelaajaa seuraavassa tehtävässä.
Suuren osan irtaimistosta voi tuhota ampumalla tai räjäyttämällä. Pelissä on paljon tuliaseita: muun muassa rynnäkkökivääri AK-47, konepistooli P90 ja haulikko SPAS-12. Pelaaminen on hyvin suoraviivaista: esteet selvitetään ampumalla, oli kyseessä sitten ovi tai bunkkeri, kaikki vastaantulijat ovat vihollisia ja eteneminen tapahtuu putkimaisesti. Joskus mukana on tovereita, jotka silloin tällöin tappavat satunnaisia vihollisia, mutta yleensä pelissä liikutaan yksin.
Jos pelin läpäisee vaikeustasolla ”easy”, ei extroja kerry yhtään. Pelin pelaaminen vaikeustasolla ”normal” tarkoittaa, että käyttöön saa vähemmän kannettavia parannustarvikkeita, mutta pelin läpäisemisestä saa käyttöönsä loputtomasti ammuksia. Tämä extra koskee vain normal-vaikeustasoa ja sitä ylempiä vaikeustasoja.
”Hard”-vaikeustaso tarkoittaa, ettei parannustarvikkeita ole lainkaan. ”Black ops” -vaikeustaso pidentää tasojen läpäisyä huomattavasti, koska pelaaja joutuu kirjaimellisesti tuhoamaan kaiken päästäkseen seuraavalle tasolle. Käyttöön saa myös M203-kranaatinheittimellä varustetun M16-rynnäkkökiväärin.
Valtion viranhaltijan saapuu vankilan kuulusteluhuoneeseen. Hän ehdottaa, että vanki kertoisi kaiken ”seventh wavesta” ja saisi vapauden vankilasta. Vanki alkaa kertoa kaikista terroristiliikettä vastaan tehdyistä operaatiosta. Pelaaja pelaa vangin muistoissa eri tasoja läpi.
Pelin lopussa, kun kaikki terroristijohtajat on surmattu, viranhaltija kertoo viimeisen tason päävastuksen olevankin elossa. Tämä antaa tietä mahdolliselle jatko-osalle.
Huulin hymyilevin
Huulin hymyilevin on vuonna 1996 julkaistu "20 suosikkia" -sarjaan kuuluva Gregerin kokoelmalevy.
Berthe Morisot
Berthe Monisot (14. tammikuuta 1841 Bourges – 2. maaliskuuta 1895 Pariisi) oli ranskalainen impressionistitaiteilija. Hän oli edustettuna Pariisin salongissa ensimmäistä kertaa 23-vuotiaana. Morisot kuvasi varsinkin nais- ja lapsiaiheita. Hänen tyyliään on luonnehdittu intiimiksi ja lyyriseksi sekä koloristisesti rikkaaksi.
Monisot tutustui Édouard Manet'n kautta tämän veljeen Eugèneen, jonka kanssa hän meni naimisiin vuonna 1874.
Pariisissa 53-vuotiaana kuollut Morisot haudattiin Cimetière de Passyyn.
Greger
Greger (oik. Greger Nervander, s. 22. lokakuuta 1951 Tammisaari) on suomalainen iskelmälaulaja. Hän voitti vuonna 1977 SM-laulukilpailun. Sitä ennen hän oli tehnyt kaksi albumia Buffalo Bill -yhtyeen jäsenenä.
Hänen ensimmäinen singlensä oli Adam Skorupkan sävellys "Huulin hymyilevin" (alun perin "Cdzie ten swiat mlodych lat", "Where are the years of young world", myös "Have A Smile On Your Face") vuonna 1977.
Kuusikanta
Kuusikanta eli heksagrammi on kuusisakarainen tähtikuvio, joka koostuu kahdesta tasasivuisesta kolmiosta. Kolmiot ovat kuviossa päällekkäin siten, että niiden leikkaus muodostaa säännöllisen kuusikulmion.
Heksagrammi on yleinen juutalaisuuden tunnus, mutta kuviota on käytetty myös monissa muissa uskonnoissa ja muissa yhteyksissä. Symbolin on uskottu suojaavan pahoilta voimilta: tähän viitannee tunnuksen hepreankielinen nimi "Magen David", Daavidin kilpi. Myös keskiajan Euroopassa, etenkin Etelä-Saksan ja Tšekin alueella kuusisakaraisen tähden uskottiin suojaavan demoneilta ja tulelta. Tähden Unicode-koodi on U+2721 (✡).
Daavidintähti on vanha juutalaisten käyttämä tunnus, jonka alkuperästä ei ole tarkkaa tietoa. Ilmeisesti daavidintähti otettiin käyttöön kuitenkin vasta paljon kuningas Daavidin jälkeen, ensimmäisinä vuosisatoina jaa. Viimeistään 1300-luvulta alkaen se oli jo yleisesti Euroopan juutalaisten käytössä: symbolilla koristeltiin hautakiviä, rukouskirjoja ja synagogia. Kansallissosialistit käyttivät keltaista daavidintähteä juutalaisten erottamiseen muusta väestöstä. Nykyään tähti esiintyy Israelin lipussa.
Euroopan olutvalmistajilla oli viimeistään 1400-luvulla tapana maalata kuusikulmainen tähti oluttynnyriensä päihin. Tähti esiintyi myös useiden panimoiden kilvissä ja tunnuksissa, ja "Brauersternin" voi yhä nähdä pienissä baijerilaisissa panimoissa. Tämän ja juutalaisten käyttämän tähden välinen yhteys on kiistanalainen. Varhaisissa tähdissä ylös osoittava kolmio on väriltään punainen, alas osoittava sininen. Värien uskotaan kuvaavan tulta ja vettä. Olutpanijoiden killan virallinen tunnus oli jo 1500-luvulla kuusikulmainen tähti.
Kuusikulmaisia tähtiä on esiintynyt myös hindulaisuudessa, buddhalaisuudessa ja jainalaisuudessa. Myöskään näiden ja Euroopan vastaavien merkkien yhteydestä ei ole tietoa. On mahdollista, että niillä on sama alkuperä, mutta heksagrammi saattoi yhtä hyvin kehittyä itsenäisesti eri kulttuureissa.
Hindulaisuudessa tähti käsitetään yleensä kahden kolmion muodostamaksi harmoniseksi kokonaisuudeksi. Nämä komponentit symboloivat ihmisen asemaa taivaan ja maan välissä. Alaspäin osoittava kolmio merkitsee Shaktia, ylöspäin osoittava Shivaa, ja kolmiot yhdessä kuvaavat maailman luomista. Kahden kolmion muodostamaa kokonaisuutta kutsutaan myös Shanmukhaksi, joka tarkoittaa kuusikasvoista – nimi viittaa Shivan ja Shaktin jälkeläiseen, kuusikasvoiseen sodanjumala Karttikeyaan. Symbolilla on suuri merkitys hindulaisessa mytologiassa.
Daavidin tähteä käyttävät myös mormonit, joskin vähemmän ja pääasiassa rakennusten koristeena. Tähti kuvaa Israelin kansan heimoja sekä ystävyyttä ja yhteyttä juutalaisiin.
Jukka Kuoppamäen parhaita vol. 2
Jukka Kuoppamäen parhaita vol. 2 on Jukka Kuoppamäen kokoelmalevy, joka julkaistiin vuonna 1974.
A-puoli
B-puoli
Emma George
Emma George (s. 1. marraskuuta 1974, Beechworth) on australialainen seiväshyppääjä. Hän paransi seiväshypyn maailmanennätystä 12 kertaa peräkkäin 1990-luvun lopulla, mutta menetti ennätyksen 26. toukokuuta 2000 Stacy Dragilalle, eikä pystynyt enää ottamaan sitä haltuunsa.
Michael Stolle
Michale Stolle (s. 17. joulukuuta 1974 Buxtehude) on saksalainen seiväshyppääjä.
Hänen ennätyksensä on 5,95, minkä hän hyppäsi vuonna 2000 Monacossa. Hän on kolmanneksi paras saksalainen seiväshyppääjä Tim Lobingerin ja Andrei Tivontchikin jälkeen.
Igor Trandenkov
Igor Trandenkov (, s. 17. elokuuta 1966) on entinen venäläinen seiväshyppääjä. Hän voitti urallaan kaksi olympiahopeaa ja hänen ennätyksensä on 601 cm.
Hän on naimisissa venäläisen yleisurheilijan Marina Trandenkovan kanssa.
Frank Thornton
Frank Thornton (Ball) (15. tammikuuta 1921 – 16. maaliskuuta 2013) oli brittiläinen näyttelijä. Hänet tunnetaan parhaiten rooleista televisiosarjoissa "Are You Being Served?", "Grace & Favour" ja "Vielä virtaa".
Thornton syntyi Dulwichissä, Lontoossa, ja opiskeli nuorena näyttelemistä. Hän meni 5. kesäkuuta 1945 naimisiin Beryl Jane Margaret Evansin kanssa ja sai lapsen.
Thornton esiintyi "Vielä virtaa" -sarjassa Herbert ”Truly” Trueloven roolissa vuodesta 1997 vuoteen 2010, sarjan päättymiseen asti.
Hazel McCallion
Hazel McCallion CM (s. 14. helmikuuta 1921) on kanadalainen poliitikko. Hän on toiminut maansa kuudenneksi suurimman kaupungin Mississaugan pormestarina Ontariossa yhtämittaisesti vuodesta 1978.
McCallion syntyi Québecissä ja aloitti poliittisen uransa nykyisin Mississaugaan kuuluvassa Streetsvillessä. Hän tuli vuonna 2005 valituksi "World Mayor" -listauksessa maailman toiseksi parhaaksi pormestariksi Ateenan Dora Bakoyanniksen jälkeen.
McCallion valittiin marraskuussa 2006 jo yhdennelletoista perättäiselle kaudelleen. Häntä on kunnioitettu Kanadan ritarikunnan jäsenyydellä. Hänellä oli puoliso Sam (k. 1997), ja hän sai kolme lasta (Peter, Linda ja Paul).
Foiniks (Ilias)
Foiniks () oli kreikkalaisessa mytologiassa kuningas Amyntorin ja tämän puolison Kleobulen poika. Kun Amyntor otti itselleen rakastajattaren, Foiniks viekoitteli tämän itselleen äitinsä aloitteesta. Amyntor kirosi poikansa tämän vuoksi lapsettomaksi, ja tämä pakeni Fthiaan Peleuksen luokse. Toisen version mukaan Amyntor olisi sokaissut poikansa väitettyään poikansa vietelleen rakastajattarensa; tapahtuma, jota tämä version mukaan ei edes koskaan tapahtunut. Peleus vei kuitenkin Foiniksin Kheironin luo, joka palautti tämän näkökyvyn.
Foiniks otti osaa Kalydonin metsästykseen ja toimi Akhilleuksen neuvonantajana ja opettajana. Hän meni Odysseuksen kanssa Skyrokseen houkutellakseen Akhilleuksen osallistumaan Troijan sotaan. Hänen ei kuitenkaan Troijassa onnistunut houkutella Akhilleusta ottamaan uudelleen osaa taisteluihin.
Foiniks kuoli paluumatkalla Troijasta ja Neoptolemos, Akhilleuksen poika, hautasi hänet.